Source: https://www.riigiteataja.ee/akt/12964511
Timestamp: 2020-05-30 08:46:33+00:00
Document Index: 664123

Matched Legal Cases: ['§ 153', '§ 155', '§ 129', '§ 2', '§ 3', '§ 4', '§ 5', '§ 154', '§ 6', '§ 7', '§ 14', '§ 5', '§ 8']

Kaadrikaitseväelaste teenistuse tasustamine – Riigi Teataja
Kaadrikaitseväelaste teenistuse tasustamine
[RT I 2007, 8, 41 - jõust. 03.02.2007]
Vastu võetud 21.01.2005 nr 12
RT I 2005, 5, 19
jõustumine 28.01.2005, rakendatakse alates 1.01.2005
25.08.2005 nr 223 (RT I 2005, 46, 382) 11.09.2005 (rakendatakse alates 1.08.2005)
18.01.2007 nr 18 (RT I 2007, 5, 31) 26.01.2007 (rakendatakse alates 1.01.2007)
25.01.2007 nr 20 (RT I 2007, 8, 41) 3.02.2007 (rakendatakse alates 1.01.2007)
14.02.2008 nr 46 (RT I 2008, 10, 71) 22.02.2008 (rakendatakse alates 1.01.2008)
15.05.2008 nr 82 (RT I 2008, 20, 140) 24.05.2008 (rakendatakse alates 1.01.2008)
Määrus kehtestatakse «Kaitseväeteenistuse seaduse» § 153 lõike 3 ja § 155 lõike 1 alusel ning kooskõlas § 129 lõikega 3.
[RT I 2008, 10, 71 – jõust. 22.02.2008] – rakendatakse alates 1.01.2008
Määrusega kehtestatakse kaadrikaitseväelaste ametikohtade auastmetele vastavad palgatasemed, palgamäärade diferentseerimise alused, auastme eest makstava lisatasu suurus ning lisatasude maksmise alused ja ulatus täiendavate teenistusülesannete täitmise, nõutavast tulemuslikuma teenistuse ning teenistuse eripära eest ja nende maksmise kord.
[RT I 2007, 8, 41 – jõust. 3.02.2007]
§ 2. Palgatasemed
(1) Määrusega kehtestatakse kaadrikaitseväelaste ametikohtade auastmetele vastavad palgatasemed ja nende madalaim, keskmine ja kõrgeim määr vastavalt lisale 1.
[RT I 2008, 20, 140 – jõust. 24.05.2008] – rakendatakse alates 1.01.2008
(2) Kaadrikaitseväelaste palgatase määratakse vastavalt tema ametikoha auastmele.
§ 3. Palgamäärade diferentseerimine
(1) Kaitseministril Kaitseministeeriumi valitsemisalas on õigus volitada ministeeriumi valitsemisalasse kuuluva asutuse juhti kehtestama asutuse ametikohale diferentseeritud palgamäärad, esitades diferentseerimise põhjendused.
(2) Palgamäära võib diferentseerida asutusele või üksusele olulistel ametikohtadel teenivatel kaadrikaitseväelastel kuni 50% kvalifikatsiooninõuete, piirkondlikkuse ja muude teenistustingimuste eripära iseloomustavate näitajate alusel.
§ 4. Auastmetasu
Kaadrikaitseväelasele makstakse tema sõjaväelise auastme järgi lisatasu auastme eest vastavalt lisale 2.
[RT I 2007, 5, 31 – jõust. 26.01.2007]
§ 5. Lisatasud
(1) Riigieelarvest kaadrikaitseväelaste teenistuse tasustamiseks määratud summa piires võib kaadrikaitseväelasele määrata ja maksta lisatasu täiendavate teenistusülesannete täitmise, nõutavast tulemuslikuma teenistuse ja teenistuse eripära eest teenistust korraldava ülema otsusel vastavuses asutuses kehtestatud lisatasude maksmise korraga
(2) Täiendavateks teenistusülesanneteks loetakse kaadrikaitseväelase ametijuhendis või kaitseväe sisemäärustikus fikseerimata teenistusülesandeid või teenistust korraldava ülema poolt käskkirjaga antud lisaülesandeid juhul, kui need ei kuulu kaadrikaitseväelase teenistusülesannete hulka.
(3) Teenistuse eripäraks loetakse kaadrikaitseväelase teenistust «Kaitseväeteenistuse seaduse» § 154 lõikes 9 sätestatud tingimustes.
(4) Nõutavast tulemuslikuma teenistuse eest lisatasu määramise aluseks on kaadrikaitseväelase teenistustulemuste hindamine.
(5) Nõutavast tulemuslikuma teenistuse eest lisatasu määramise aluseks võib olla ka asutuse või üksuse teenistuse tulemuslikkuse hindamine kaadrikaitseväelaste kollektiivse või individuaalse panuse kaudu asutuse või üksuse ülesannete ja eesmärkide saavutamisel. Asutuse või üksuse teenistuse tulemuslikkust hindab asutuse või üksuse juht.
(6) Käesoleva paragrahvi lõikes 1 nimetatud lisatasusid võib kaadrikaitseväelasele maksta kuus kokku kuni 50% lisas 1 kehtestatud palgataseme kõrgeimast määrast.
(7) Kaadrikaitseväelaste kollektiivse panuse korral makstakse nõutavast tulemuslikuma teenistuse eest lisatasu samal alusel ka asutuse või üksuse juhile ning sel juhul ei kohaldata kaadrikaitseväelastele käesoleva paragrahvi lõikes 6 kehtestatud piirangut.
(8) Kaitseminister võib oma käskkirjaga erandkorras kehtestada kaadrikaitseväelaste ametikohtade loetelu, millele käesoleva paragrahvi lõikes 6 kehtestatud piirang ei laiene.
§ 6. [Kehtetu – RT I 2007, 5, 31 – jõust. 26.01.2007]
§ 7. Teenistustasu maksmise kord
(1) Kaadrikaitseväelasele arvestatakse ja makstakse teenistustasu vastavalt asutuses või üksuses kehtivale teenistustasu maksmise korrale.
(2) Kaadrikaitseväelasele, kes on suunatud sõjaväelise auastmeta ametikohale «Kaitseväeteenistuse seaduse» § 14 lõike 3 alusel, säilitatakse sõjaväelise auastmeta ametikohal talle endisel ametikohal määratud ametipalk, auastmetasu.
(3) Kui sõjaväelise auastmeta ametikohale suunatud kaadrikaitseväelasele endisel ametikohal määratud ametipalk osutub madalamaks sõjaväelise auastmeta ametikohale kinnitatud ametipalgast, hüvitatakse kaadrikaitseväelasele ametipalkade vahe juurdemaksega.
(4) Käesoleva määruse § 5 lõikes 1 nimetatud, «Kaitseväeteenistuse seaduse» §-s 161 sätestatud puhkusetasu ning puhkusetoetuse määrab käesoleva paragrahvi lõikes 2 nimetatud kaadrikaitseväelasele tema teenistust valitsusasutuses või valitsusasutuse hallatavas riigiasutuses või õppeasutuses korraldav minister või hallatava riigiasutuse või õppeasutuse juht.
(5) Kaadrikaitseväelase suunamisel ilma sõjaväelise auastmeta ametikohale arvestatakse ja makstakse talle teenistustasu selle asutuse eelarvest, kuhu ta teenistusse suunati, ja vastavalt seal kehtivale töötasu maksmise korrale.
§ 8. Valitsusasutuses teeniva kaadrikaitseväelase teenistuse tasustamine
Kaadrikaitseväelasele, kes oli määratud riigiametniku ametikohale enne 1. jaanuari 2007. a, määrab riigiametniku ametikohal teenimise ajal teenistustasu valitsusasutuse juht, võttes aluseks tema suunamise hetkel olnud endise ametikoha auastme palgataseme keskmise vastavalt lisale 1.
§-d 9. ja 10 [käesolevast tekstist välja jäetud]
Vabariigi Valitsuse 21. jaanuari 2005. a määruse nr 12 «Kaadrikaitseväelaste teenistuse tasustamine»
(Vabariigi Valitsuse 14. veebruari 2008. a määruse nr 46 sõnastuses)
KAADRIKAITSEVÄELASTE AMETIKOHTADE AUASTMETELE VASTAVAD PALGATASEMED
Ametikoha auaste
Palgatase
maa- ja õhuväes
mereväes
Mereväekapten
Vanemmaat
Vanemmadrus
KAADRIKAITSEVÄELASTE AUASTMETASUD KUUS KROONIDES
Auaste maa- ja õhuväes
Auastmetasu määr kroonides
Nooremmaat
[Kehtetu – RT I 2007, 5, 31 – jõust. 26.01.2007]
(Kehtestatud Vabariigi Valitsuse 25. jaanuari 2007. a määrusega nr 20)
[Kehtetu – RT I 2008, 20, 140 – jõust. 24.05.2008] – rakendatakse alates 1.01.2008
Kaadrikaitseväelaste ametikohtade auastmetele vastavad palgatasemed Siseministeeriumi valitsemisalas